Monument spog met replika van Voortrekker-veldslag | Maroela Media
Monument spog met replika van Voortrekker-veldslag
Die replika van Coert Steynberg se oorspronklike beeld in Heilbron. (Foto: Verskaf)
Op die vooraand van die 185ste herdenking van die Slag van Vegkop, sal 'n miniatuur-replika van die Vegkopmonument in die trekroetetuin by die Voortrekkermonument in Pretoria onthul word.
Dié replika is deur Jaco van Niekerk, 'n beeldhouer van Hartbeespoort in Noordwes, gemaak.
Die oorspronklike beeld is deur Coert Steynberg gemaak en staan tans op Heilbron.
Dit beeld 'n Voortrekkerman uit wat met sy voorlaaier 'n assegaai afweer. In sy ander hand klou hy aan 'n Bybel vas.
"Geskiedenis is van jongs af al my passie. Hierdie is deel van ons geskiedenis en 'n mens moet dit lewendig hou," sê Van Niekerk.
Die Slag van Vegkop naby Heilbron in die Vrystaat is in die geskiedenisboeke van die Afrikaner opgeteken as een van die grootste militêre prestasies van die Groot Trek. Sowat 40 Voortrekkers het op 16 Oktober 1836 hul man gestaan teen 'n mag van sowat 4 000 Ndebele-vegters.
Hoewel al die vee tydens die aanval gebuit is, het die trekgeselskap teruggetrek na Thaba Nchu van waar die Groot Trek verder ontplooi is.
Gerhard Pretorius, woordvoerder van die Voortrekkermonument, sê hierdie veldslag, net soos die Slag van Bloedrivier, is besonder betekenisvol vir die vesting van die Christelike-Westerse beskawing in die binneland van Suid-Afrika.
Die miniatuur-beeld sal binnekort in die gerestoureerde trekroetetuin uitgestal word, saam met ses ander replikas van onder meer Bloukrans, die Bybelmonument, Geloftekerk, Retief-klip en Ohrigstad-fort.
Die historiese trekroetetuin word tans gerestoureer en sal binnekort weer met die vyf Voortrekkerroetes, wat aanvanklik in die 50's daar uitgelê is, spog. Dié voorstelling van die roete is aanvanklik in 1963 voltooi en sal eersdaags weer dien as 'n fokustuin, waar besoekers die Groot Trek kan herleef.
"Die Voortrekkermonument is baie opgewonde oor die herstel van die historiese trekroetetuin en die aanbring van historiese Groot Trek-bakens," sê dr. Danie Langer, besturende direkteur van die Voortrekkermonument.
"Die bakens bevestig belangrike oomblikke tydens die Groot Trek. Deur GPS-koördinate by die miniatuur-modelle van die Groot Trek-monumente te voeg, hoop ons om besoekers aan te moedig om die bakens ook in die Vrystaat en in Natal te besoek."
Die Federasie van Afrikaanse Kultuurvereniginge (FAK) vier Saterdag die herdenking van die Slag van Vegkop deur 'n tydkapsule by die Voortrekkermonument te begrawe met briewe van kinders en lede van die gemeenskap daarbinne.
Die replika sal in die trekroetetuin by die Voortrekkermonument te siene wees. (Foto: Verskaf)
Barry Müller, Jaco van Niekerk en dr. Danie Langner staan by die replika. (Foto: Verskaf)
Skok, ongeloof oor juwelier se skietdood
Ministers sê oor gyselaarsdrama: 'Dit was nie 'n bloedbad'
Ek wil net graag vra of daar 'n projek is, om die Groot Trek en verskeie veldslae aan te dui op Google maps.
As ek kyk hoe sommige van die nuwe demokrate mekaar vermoor en verkrag,
Wonder ek of die opoffering van ons miskende, helde voorvaders, met die verspreiding van die evangelie, enige impak op party mense gemaak het
Ai! Die arme siele wat maar net nie verby die Groot Trek kan kom nie. Lewe in die verlede, en krepeer in die huidige.
Jy moet ingeteken wees om te stem0-21Jy moet ingeteken wees om te stem
Verkoop van daardie replika's
Julle sal geld lekker in vorder
Ek self sal een koop .
Ten minste is daar nog mense daarbuite wat omgee oor hulle kultuur en voorgeslagte! Ek is en sal altyd 'n TROTS afrikaner bly.